คือโดนคนใกล้ตัวเหมือนจะลวนลามแต่ก็ออกมาจากเหตุการณ์นั้นได้ ตอนนั้นมันก็มีเรื่องเครียดเยอะอยู่เหมือนกันด้วยค่ะ แต่ตั้งแต่ตอนนั้นมันก็รู้สึกกลัวไปหมด เวลานอนก็นอนไม่หลับยิ่งปิดไฟก็ยิ่งกังวล อยากรู้ว่าเป็นอะไรคะ
สวัสดีค่ะ อาการกลัวดังกล่าวมาอาจเรียกว่าภาวะเครียดหลังผ่านเหตุการณ์ร้ายแรง เป็นภาวะทางจิตที่เกิดจากการเผชิญกับเหตุการณ์ตึงเครียด น่ากลัว หรือกระทบกระเทือนจิตใจอย่างรุนแรง ซึ่งอาจเป็นประสบการณ์โดยตรงหรือการพบเห็นเหตุการณ์นั้น ๆ จนทำให้ผู้ป่วยอาจเห็นภาพในอดีต ฝันร้ายเกี่ยวกับเหตุการณ์ที่เกิดขึ้น รู้สึกวิตกกังวลโดยไม่สามารถควบคุมได้ อาจส่งผลให้นอนไม่หลับและไม่มีสมาธิได้ การวินิจฉัยอื่นๆเช่นภาวะซึมเศร้า โรคซึมเศร้า หรือโรคกลัวทั่วไปสาเหตุของภาวะ PTSD มักเกี่ยวข้องกับเคยเกิดอุบัติเหตุอย่างรุนแรง เช่น รถชน เครื่องบินตก เคยถูกทำร้ายร่างกายอย่างรุนแรง เคยถูกล่วงละเมิดทางเพศ หรือเคยมีคนพยายามล่วงละเมิดทางเพศ เคยถูกลักพาตัว เคยถูกจับเป็นตัวประกัน หรือเคยถูกโจรกรรมเป็นต้นแนะนำพบจิตแพทย์เพื่อประเมินสภาพจิตเบื้องต้น ถ้ามีภาวะดังที่กล่าวมาจริง อาจต้องได้รับยาเพื่อบรรเทาอาการ และการทำจิตบำบัดภายใต้การดูแลของแพทย์ค่ะ